[bookmark: _GoBack]Denumirea funcţiei publice vacante: Consultant principal/consultantă principală, Direcția bugetul de stat și bugetul public național în cadrul Direcţiei generale politici și sinteză bugetară - 1 funcție vacantă.

Scopul general al funcţiei:
Participare la elaborarea cadrului bugetar pe termen mediu, legii bugetare anuale, hotărârilor de Guvern privind redistribuirea/repartizarea alocațiilor bugetare și legilor privind modificarea legii bugetare anuale. Dezvoltarea cadrului metodologic în domeniul planificării bugetare, suport în formarea profesională a personalului.

Sarcinile de bază ale funcţiei:
1. Elaborarea limitelor de cheltuieli și materialelor pentru documentul CBTM.
2. Elaborarea și promovarea proiectului legii bugetare anuale.
3. Elaborarea și promovarea proiectelor de hotărâri ale Guvernului privind redistribuirea/repartizarea alocațiilor bugetare și proiectelor de legi privind modificarea legii bugetare anuale.
4. Elaborarea/dezvoltarea cadrului metodologic în domeniul planificării cheltuielilor bugetare, asigurarea suportului în procesul de formare profesională a personalului.
5. Examinarea și/sau avizarea proiectelor de acte normative și prezentarea propunerilor pentru actualizarea actelor normative în vigoare.

Cerinţe specifice:
Studii: superioare, de licenţă sau echivalente, în domeniul finanţelor, economiei.
Experienţă profesională: 1,5 ani în domeniu economic și/sau financiar.
Cunoştințe:
- cunoaşterea legislaţiei în domeniul finanțelor publice;
- cunoaşterea metodologiei de elaborare, aprobare și modificare a bugetului;
- cunoaşterea limbii române și a unei limbi de circulaţie internaţională la nivel B1.
- cunoştinţe de operare la calculator: Word, Excel, PowerPoint, Internet;
- cunoaşterea celor mai bune practici internaţionale în domeniu;

Abilități de lucru cu informaţia, planificare, organizare, analiză şi sinteză, elaborare a documentelor, argumentare, prezentare, instruire, mobilizare de sine, comunicare eficientă, lucru în echipă.

*Cuantumul salariului brut: 17 290 lei – 18 890 lei

*fără a ține cont de vechimea în muncă deținută

Bibliografie în baza căreia vor fi formulate întrebări pentru proba scrisă și interviu la funcția vacantă de consultant principal/consultantă principală, Direcția bugetul de stat și bugetul public național din cadrul Direcției generale politici și sinteză bugetară

1. Legea finanțelor publice și responsabilităților bugetar-fiscale nr.181/2014;
2. Legea nr.100/2017 cu privire la actele normative;
3. Legea nr.158/2008 cu privire la funcția publică și statutul funcționarului public;
4. Legea nr.25/2008 privind Codul de conduită a funcționarului public;
5. Hotărârea Guvernului nr.610/2018 pentru aprobarea Regulamentului Guvernului;
6. Hotărârea Guvernului nr.386/2020 cu privire la planificarea strategică;
7. Hotărârea Guvernului nr.696/2017 cu privire la organizarea și funcționarea Ministerului Finanțelor;
8. Ordinul ministrului finanțelor nr.208/2015 privind Clasificația bugetară;
9. Ordinul ministrului finanțelor nr.124/2023 cu privire la aprobarea Setului metodologic privind elaborarea, aprobarea și modificarea bugetului.

